UiO - nettsider
UiO - personer BIBSYS - forfatter BIBSYS - tittel WWW -
Google

Om UiO    Studier    Studentliv    Forskning    IT-tjenester    Oppslagstavla    Bibliotek

FOR
ANSATTE   -   Det
humanistiske fakultet   -   Institutt for lingvistiske og nordiske
studier

Institutt for lingvistiske og nordiske studier (ILN)

Forside

Studier ved ILN

Forskning ved ILN

Om ILN

For ansatte

In English

Du er her: ILN > For ansatte ved
ILN > ILNytt

Nr. 65 - 14. mars 2008
Arkiv
og søk

Forside

Internt

Forskning

ILN
i media

Arrangementer

Aktuelle
publikasjoner

Undervisning
og studier

Ledige
stillinger

In
English

Internt

På denne siden:

Ansatt instituttleder

Datoer å merke seg

Bilder fra Åpen Dag

Presentasjon ny forskningskonsulent

Instituttstyret vedtok ansatt instituttleder

Med åtte mot en stemme vedtok instituttstyret at
instituttleder skal være ansatt.
Les
mer i siste HF-aktuelt

Datoer å merke seg

27. mars: Faglig gryte
Neste servering
blir torsdag 27. mars. Mer informasjon kommer på en
fellesmail etter påske.

31. mars: Bli bedre på Internett på 17
minutter!
Les nedenfor om mikrokurs.

4. april: Formidlingspris og
feiring
Fredag 4. april deler instituttet ut
formidlingsprisen for 2006. Vi kombinerer begivenheten
med feiring, som vanlig på pauserommet kl. 1415.
Prisvinner(ne) og de som skal feires blir kontaktet av
Ram.

28. april: Neste styremøte

5. mai: Miljømøte med lingvistikk

7. mai: Avslutning for Erik Simensen

21. mai: Miljømøte med Samlingene, TL og
EDD

11. juni: Avslutning for Kjell Ivar Vannebo

31. mars: Bli bedre på Internett på 17
minutter!

Ram Gupta tilbyr mikrokurs til ansatte i å bli kjappere
på nett.

- Svært ofte ser jeg at folk bruker utrolig omstendelige
måter for å finne frem på nettsidene til instituttet og UiO.
Dette er helt unødvendig, sier informasjonskonsulent Ram Gupta
til ILNytt.

- Hva skal du gjøre med det?

- Jeg inviterer alle ILN-ansatte til å komme på mikrokurs i
å finne frem på Internett. Kurset tar bare 17 minutter, så
dette blir ingen stor tidstyv. Dessuten er det i lønsjtiden!
Gupta opplyser ellers at han har tenkt å gjenta kurset noen
ganger utover våren, avhengig av etterspørsel.

Tid og sted: Mandag 31. mars, møterommet i 5 etasje, kl.
1230. Varighet: 17 minutter.

Tekstlab stilte med stand
på Åpen Dag: Kristin Hagen i aksjon med en ivrig
skoleelev (øverst), og plakater fra standen
(nederst). Foto: Alf Tore Øksdal

Tekstlab med rockekviss på Åpen Dag
-
Dette var veldig gøy! Vi ble veldig overrasket over hvor
ivrige elevene var etter å finne rett svar.

Kristin Hagen forteller fra Tekstlabens stand på Åpen
Dag forrige uke, hvor temaet var Rockekviss. Elever fra
videregående skoler over hele østlandsområdet fikk høre
på opptak fra tre ukjente osloartister, og bestemme ut
fra låtene om artistene var fra øst eller vest i Oslo.

Til å hjelpe seg kunne elevene se på plakater som
forklarte om typiske målmerker for Oslo Øst og Oslo
Vest.

Blant de som svarte rett ble fem trukket ut som
vinnere av et CD-gavekort. Vi tar med at de tre
lydklippene var fra DeLillos, Jukke og Valentinerne og
Raga Rockers.

- Dette er første gang at Tekstlab er med på noe
sånt, og vi tar erfaringene med oss videre til
Forskningstorget i september, da vi skal kjøre standen
på nytt, forteller Kristin om den vellykkede satsningen.

De som var med på standen var foruten Kristin Hagen,
transkribør Karine Stjernholm, sivilarbeider Andreas
Wærholm, vit.ass Signe Laake og professor Janne Bondi
Johansen - alle fra Tekstlab.

Personal:

Ny forskningskonsulent

Endringer i administrasjonen

Åshild Næss er tilbake igjen

ILN har fått ny forskningskonsulent

Fisk, foto og forskningsadministrasjon.
Interessene til vår nye forskningskonsulent favner
bredt.

- Jeg kommer fra Kongsvingertraktene, og er vokst opp
ved Glomma. Klart at jeg er interessert i fiske! sier
Nina Rundgren, nyansatt forskningskonsulent som ikke
bare er pasjonert innlandsfisker, men også
hobbyfotograf. Hun røper at digitalt speilreflekskamera
står på ønskelisten.

Nina kommer fra NIKK – Nordisk institutt for kunnskap
om kjønn – hvor hun i 2005 begynte som
administrasjonskonsulent og endte opp som vikarierende
kontorsjef det siste året hun var der. Erfaringene fra
den forrige jobben vil komme godt med på ILN:

- Jeg trivdes godt i stillingen som kontorsjef.
Best likte jeg å holde på med forskningsadministrative
oppgaver. Det er spennende at NIKK er et lite sted, så
jeg fikk prøvd meg på mye forskjellig. PÅ NIKK måtte jeg
finne ut av det meste på egenhånd. Men fordelen her er
at ILN er et større sted, du har flere støttespillere.
Du trenger ikke kunne alt om alt, for eksempel om
økonomi.

Det viktigste målet for Nina er å sette meg inn i hva
den nye jobben innbærer – ingen liten utfordring for en
fersk forskningskonsulent ved et stort institutt:

- Det er jo så mange nye fag her på ILN som jeg ikke
kjenner, mye nye folk å bli kjent med, nye rutiner. Det
skal bli spennende, sier Nina.

Nina fullførte sitt hovedfag i sosialantropologi ved
UiO i 2003, med en avhandling om identitetskonstruksjon
blant tyrkiske jenter i Stockholm.

Vi ønsker Nina velkommen til ILN!

Kontakt
Nina Rundgren

Endringer i administrasjonen fra april

Studiekonsulent Liv-Anne Halderaker skal i permisjon
frem til 1. mai. Omkring St. Hans skal Nina Kulsrud ut i
barselspermisjon. Dermed vil studiekonsulent Trond Yngve
Larsen bli bedt om å være vikar for Nina, og
ledelseskonsulent Inger Helene Frivik bli bedt om å
vikariere for Trond! Britt-Marie Forsudd fortsetter sitt
vikariat i ekspedisjonen.

Åshild er tilbake igjen

Åshild Næss blir igjen å se i
gangene på ILN en stund fremover.

Frem til februar neste år skal hun jobbe for et
forskningsprosjekt i Nijmegen, Nederland. Prosjektet er
finansiert av NWO, det nederlandske forskningsrådet, og
hun er offisielt ansatt ved Radboud-universitetet i
Nijmegen.

- Det er ikke påkrevet for denne jobben at jeg
faktisk må flytte til Nederland; avtalen er at jeg skal
reise nedover med et par måneders mellomrom, og ellers
ha base i Oslo. Vi har fått en avtale med ILN slik at
jeg kan ha kontorplass her i den perioden, og dermed
sitter jeg inntil videre på HW336, forteller Åshild.

Prosjektet heter 'Breaking the Time Barrier:
Structural Traces of the Sahul Past'.
Kort
beskrivelse av prosjektet

Lynkursdager hos USIT

Tidspunkt: 10. og 11. april
Sted: Helga Engs hus

Lynkursdagene består av 34 småkurs som er spesielt utviklet
for deg som jobber ved UiO. I løpet av to dager kan du velge
og vrake etter interesse og behov. De aller fleste kursene
varer kun en time.

Det er 9 kurs om bruk av IT i undervisningen, blant annet
Fronter, podcast, video og plagiatkontroll. De fleste kursene
som går på datarommene (rom 241 og 236) krever påmelding pga
begrenset antall plasser. Se påmelding nederst i dette brevet.
I tillegg er det mange kurs i typiske kontorverktøy, slik som
Word, Powerpoint, e-post og Vortex. Her vil du få nyttige tips
som vil gjøre hverdagen enklere.

Fullstendig
program (det kan komme mindre endringer)

Direkte
til påmelding (merk at de fleste kursene ikke har
påmelding)

Instituttstyret

Referat fra siste styremøte er lagt ut på nett. Neste
instituttstyremøte er berammet til mandag 28. april
(endret dato).

Saker som ønskes fremmet for styret skal normalt
leveres til administrativ leder senest 14 dager i
forveien.

Planer,
sakspapirer og referater for instituttstyret

Internaviser ved de andre
instituttene

Institutt-AKHtuelt

IFIKK-nytt

IKOS-INFO
(NB: nyeste avis)

ILOS-posten

ILNytt

IMK: nyhetsbrev på e-post

IMV: nyhetsbrev på e-post

Nytt fra universitetsledelsen

Se siste
utgave

Forsiden
|  Til
toppen av
siden

Redaksjon: Webredaksjonen
ved ILN
Dokument opprettet: 14.04.2008

Kontakt UiO   Hjelp